stanford-oval/wikipedia huggingface dataset:
โฟกัส

สำหรับความหมายอื่น ดูที่ โฟกัส (แก้ความกำกวม)
จุด F เป็นจุดโฟกัสของวงกลมสีแดง พาราโบลาสีเขียว และไฮเพอร์โบลาสีน้ำเงิน
ในวิชาเรขาคณิต จุดโฟกัส คือตำแหน่งพิเศษที่ใช้ในการอธิบายลักษณะของภาคตัดกรวย ซึ่งมีอยู่ 4 ประเภทได้แก่ วงกลม พาราโบลา วงรี และไฮเพอร์โบลา
จุดโฟกัสโดยทั่วไปมี 2 จุด และจะอยู่ในตำแหน่งสมมาตรกันบนแกนเอกของกรวยเสมอ ตำแหน่งของจุดโฟกัสสำหรับภาคตัดกรวยแต่ละชนิดเป็นดังนี้
สำหรับวงรี - ค่ารวมของระยะทางจากจุดใดๆ บนวงรีมายังจุดโฟกัสทั้งสองจุดจะเป็นค่าคงที่ (ซึ่งจะเท่ากับความยาวของแกนเอกของวงรี)
สำหรับวงกลม - มีจุดโฟกัสเพียงจุดเดียว คือจุดศูนย์กลางของวงกลม ทุกจุดบนวงกลมจะอยู่ห่างจากจุดนี้เท่าๆ กัน อาจกล่าวอีกอย่างได้ว่า จุดโฟกัสทั้ง 2 จุดอยู่ที่ตำแหน่งเดียวกัน
สำหรับไฮเพอร์โบลา - ค่าต่างของระยะห่างจากจุดใดๆ ถึงจุดโฟกัสมีค่าคงที่
สำหรับพาราโบลา - มีจุดโฟกัสเพียงจุดเดียวเช่นกัน (หรืออาจกล่าวว่า จุดโฟกัสอีกจุดหนึ่งอยู่ที่ตำแหน่งอนันต์) ระยะห่างจากจุดใดๆ บนพาราโบลามายังจุดโฟกัส จะเท่ากับระยะห่างจากจุดนั้นไปยังเส้นไดเรกทริกซ์
โฟกัส (แก้ความกำกวม)

โฟกัส สามารถหมายถึง
โฟกัส ตำแหน่งพิเศษที่ใช้ในการอธิบายลักษณะของภาคตัดกรวย
โฟกัส จีระกุล นักแสดงชาวไทย
ฟอร์ด โฟกัส รถยนต์รุ่นหนึ่งของฟอร์ดมอเตอร์
โฟกัสภาคใต้ หนังสือพิมพ์ท้องถิ่น
โฟกัส เกมกล เสน่ห์คนเหนือเมฆ ภาพยนตร์อเมริกัน ปี ค.ศ. 2015
ไลฟ์ไทป์

| --- | --- |

นักพัฒนา: Project members

รุ่นเสถียร: 1.2.11    /    13 มกราคม ค.ศ. 2011 (2011-01-13)
 
ที่เก็บข้อมูล:  devel.lifetype.net/svn/plog/plog/  
ระบบปฏิบัติการ: หลายระบบปฏิบัติการ
ประเภท: CMS/Blog software
สัญญาอนุญาต: GPL
เว็บไซต์: www.lifetype.net
ไลฟ์ไทป์ (LifeType) เป็นระบบมัลติเว็บล็อกแบบโอเพ่นซอร์ส ที่สร้างขึ้นมาเพื่อรองรับ เว็บ 2.0 คือเรื่องการแชร์และแบ่งปันทั้งข้อมูลความรู้หรือมัลติมีเดียอื่นๆ
โดยสิ่งที่เพิ่มเข้ามาคือผู้ติดตั้งโปรแกรม ไลฟ์ไทป์ สามารถเปิดให้บุคคลภายนอกสมัครสมาชิกและสร้างเว็บล็อกของตนเองได้ อาจกล่าวได้ว่า ไลฟ์ไทป์คือ เว็บล็อก โพรไวเดอร์ ซึ่งระบบที่เป็นโอเพ่นซอสและเป็นที่นิยมในปัจจุบันนั้นมีเพียงแค่ เวิร์ดเพรสส์ mu เท่านั้น ซึ่งยังขาดในเรื่องการใช้งานร่วมกันระหว่างโปรแกรมอื่นๆ ที่กำลังเป็นที่นิยมในยุค เว็บ 2.0
โครงการไลฟ์ไทป์ เกิดขึ้นในเดือนกุมพาพันธ์ปี 2003 โดย Oscar Renalias โดยพัฒนาต่อยอดจาก pLog เพื่อรองรับระบบมัลติยูเซอร์
และเวอร์ชัน1.0ได้แล้วเสร็จในเดือน เมษายน 2005และพัฒนาต่อมาจนถึงรุ่นปัจจุบันคือ 1.2.5, เมื่อเดือน ตุลาคม 2007.
สิ่งที่โดดเด่นอีกอย่างของไลฟ์ไทป์คือเรื่อง ความเข้ากันกับเสิชเอนจิน ความเร็วในการโหลดข้อมูล และกินทรัพยากรที่น้อยมาก
ในปัจจุบัน ไลฟ์ไทป์กำลังเป็นที่จับตาของโปรแกรมเมอร์เว็บแอปพลิเคชันกันมาก มีโครงการพัฒนาหรืออินทริเกรท เว็บแอปพลิเคชันอื่นๆเพื่อให้ใช้ร่วมกับ ไลฟ์ไทป์ขึ้นเรื่อยๆ เช่นเดียวกับ เวิร์ดเพรสส์ MU
ไลฟ์ไทป์ยังรองรับภาษาอื่นๆอีกด้วยแต่ยังขาดแคลนภาษาไทยอยู่
แหล่งข้อมูลอื่น

http://www.lifetype.net/ เก็บถาวร 2006-04-28 ที่ เวย์แบ็กแมชชีน
โดโมโตะ สึโยชิ

| โดโมโตะ สึโยชิ |
| --- | --- |
堂本 剛
เกิด:  (1979-04-10) 10 เมษายน ค.ศ. 1979 (45 ปี) นาระ, จังหวัดนาระ, ประเทศญี่ปุ่น
ชื่ออื่น: 244 Endli-x, Endlicheri☆Endlicheri
อาชีพ:  นักแต่งเพลง-นักร้อง  พิธีกรโทรทัศน์ 
ปีปฏิบัติงาน: ค.ศ. 1987–ปัจจุบัน
อาชีพทางดนตรี
แนวเพลง:  ป็อป  ร็อก  ฟังก์  แจ๊ส  บลูส์  โซล 
เครื่องดนตรี:  เสียง  กีตาร์  กีตาร์เบส  เปียโน  กลอง 
ค่ายเพลง: จอห์นนีและสหาย

เว็บไซต์: เว็บไซต์ทางการ  Instagram  Twitter
 นักดนตรี
โดโมโตะ สึโยชิ (ญี่ปุ่น: 堂本 剛; โรมาจิ: Dōmoto Tsuyoshi; เกิดวันที่ 10 เมษายน ค.ศ. 1979) เป็นไอดอล นักร้อง นักแต่งเพลง นักแสดง และพิธีกรโทรทัศน์ชาวญี่ปุ่น เขาเป็นสมาชิกคิงกิคิดส์ ซึ่งเป็นวงที่ครองสถิติซิงเกิลอันดับหนึ่งนานที่สุดนับตั้งแต่วันเปิดตัววงของบันทึกสถิติโลกกินเนสส์
รางวัล

1994: 2nd Television Drama Academy Awards (ฤดูร้อน): ผู้มาใหม่ดีเด่นใน Ningen Shikkaku* 1998: 2nd Nikkan Sports Drama Grand Prix (98–99): นักแสดงดีเด่นใน Ao no Jidai
1999: 22nd Television Drama Academy Awards (ฤดูร้อน): นักแสดงดีเด่นใน To Heart Koishite Shinitai
2000: 26th Television Drama Academy Awards (ฤดูร้อน): นักแสดงดีเด่นใน Summer Snow
2004: Best Jeanist of the Year
แหล่งข้อมูลอื่น

เว็บไซต์ทางการ (ในภาษาญี่ปุ่น)
Instagram
Twitter
โดโมโตะ สึโยชิ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สหรัฐ  ญี่ปุ่น 
วิชาการ:  CiNii 
ศิลปิน:  มิวสิกเบรนซ์ 2
โดกาปองรอบโลก

โดกาปองรอบโลก (ญี่ปุ่น: ドカポン・ザ・ワールド; โรมาจิ: Dokapon Za wārudo; ทับศัพท์: ทับศัพท์จาก Dokapon the World) วางจำหน่ายเมื่อ 3 พฤศจิกายน พ.ศ. 2547
เป็นเกมในซีรีส์ Dokapon โดยกราฟิกในเกมภาคนี้ ตัวละครต่างๆจะเป็นลักษณ์ 2D คล้ายๆเหมือนตัววาดละครต่างลงกระดาษแล้วตัดให้เป็นรูปร่างของตัวละครนั้นๆ
ทวีปในเกม

ระบบการเล่นของภาคนี้ตัวละครจะเดินทางในทวีปต่างๆบนโลกของเรา เช่น เอเชีย  ยุโรป  ออสเตรเลีย อเมริกาเหนือ อเมริกาใต้ และนอกจากนี้ยังมีดินแดนลึกลับ โดยเริ่มจากทวีปเอเชียเป็นทวีปแรก 
โดยการผ่านไปยังทวีปอื่นๆได้นั้น จำเป็นจะต้องปราบบอสตามเนื้อเรื่องของทวีปนั้นให้สำเร็จเสียก่อน จึงจะสามารถผ่านไปยังทวีปต่อไปได้
อาชีพในเกม

Dokapon ภาคนี้เป็นภาคที่มีอาชีพหลายอาชีพมาก ได้แก่ Novice, Fighter, Mage, Priest, Knight, Archmage, Necromancer, Sword Master, High Priest, Exorcist, Thief, Ninja, Dancer, Wrestler, Carpenter, Nurse, Alien, Queen, Devil man, Cyborg,
อาชีพที่เปลื่ยนได้เฉพาะเพศชาย : Alien, Carpenter, Wrestler
อาชีพที่เปลื่ยนได้เฉพาะเพศหญิง : Dancer, Nurse, Queen
อาชีพในเกม เริ่มต้นคือ Mage Priest Theif Fighter และยังสามารถupgradeอาชีพนั้นได้โดยเมื่อเราทำการต่อสู้กับมอนเตอร์ จะมีโอกาสสุ่มได้ดาว 1 ดวง เมื่อครบ 5 ดาว
(สามารถCheck ดาวของอาชีพได้โดยคำสั่งOption แล้วดูข้อมูลของตัวละคร จะปรากฏดาวในช่อง Job)ก็สามารถupgradeอาชีพขั้นสูงต่อไปได้ ดังนี้
Fighter > Knight > Sword Master
เป็นอาชีพที่เน้นหนักไปทางค่าของAT และDF ที่สูง ซึ่งได้เปรียบในปราบมอนเตอร์ที่มีLVสูง 
ความสามารถและAbilityของ Fighter มีโอกาสเพิ่มค่าAT ชั่วขณะหนึ่ง
ความสามารถและAbilityของ Knight มีโอกาสเพิ่มค่าAT และDF พร้อมกันชั่วขณะหนึ่ง
ความสามารถและAbilityของ Sword Master มีโอกาสเพิ่มค่าAT, DFและSP พร้อมกันชั่วขณะหนึ่ง
Mage > Archmage > Necromancer
เป็นอาชีพที่เน้นหนักไปทางค่าของMG สามารถใช้หนังสือเวทมนตร์ได้อย่างมีประสิทธิภาพ
ความสามารถของ Mage N/A
ความสามารถของ ArcMage N/A
ความสามารถของ Necromancer โจมตีใส่ผู้เล่นด้วยเวทมนตร์ที่รุนแรง ,Ability สุ่มสาปเวทมนตร์ซึ่งสร้างความปั่นป่วนอย่างมากใส่ศัตรู
Priest > HighPriest > Exorcist
เป็นอาชีพที่เน้นหนักไปทางค่าของHP มีความสามารถในการฟื้นฟูHP
ความสามารถของ Priest มีโอกาสฟื้นฟูHPเล็กน้อยหากได้รับความเสียหาย
ความสามารถของ HighPriest มีโอกาสฟื้นฟูHPจำนวนมากหากได้รับความเสียหาย
ความสามารถของ Exorcist มีโอกาสฟื้นฟูHPจนเต็มหากได้รับความเสียหาย และยังสามารถแก้สถานะผิดปกติต่างๆทันที
Thief > (Ninja)
เป็นอาชีพที่เน้นหนักไปทางSP และความสามารถก่อกวนตัวละครอื่นๆได้
ความสามารถของ Theif จะสุ่มขโมยItem 1 ชิ้น โดยสุ่มจากตัวละคร 1 ตัวที่ไม่ใช่ตัวเอง ,Ability สุ่มขโมยitem 1 ชิ้นจากศัตรู
การเปลื่ยนอาชีพ Ninja มีเงื่อนไขคือ 1.ต้องมีดาว 5 ดาวในอาชีพThief 2.ต้องมีดาว 5 ดาวในอาชีพ Mage
เมื่อสามารถเคลียร์เนื้อเรื่องไป3-6ทวีป จะมีเหตุการณ์เงินจากปราสาทDokaponถูกขโมย ส่งผลให้เงินของตัวละครทุกตัวโดนหักเป็นจำนวนมาก ให้นำตัวละครเดินทางไปยังปราสาทDokapon
จะได้รับคำสั่งไปปราบนินจา(ガママル)ซึ่งหลบซ่อนอยู่ในถ้ำที่เป็นที่อยู่ของบอสแห่งทวีปเอเชีย เมื่อปราบนินจาเสร็จก็จะผ่านเนื้อเรื่องนี้ไปโดยที่ไม่มีอะไรเกิดขึ้น เมื่อเล่นเกมไปสักระยะหนึ่งปราสาทก็ถูกขโมยเงินอีกครั้ง
ซึ่งครั้งนี้ถ้าเราสามารถปราบนินจาในถ้ำเดิมได้สำเร็จ เราก็สามารถเปลื่ยนเป็นอาชีพNinjaทันทีที่ปราบบอสลง
เครื่องหมาย!

Iทุกครั้งที่เราเดินลงช่องสีเทาปกติ จะมีโอกาสที่จะเจอบุคคลและเหตุการณ์ต่างๆดังนี้
นางพยาบาล จะฟื้นฟูหรือแก้ไขสถานะผิดปกติของเรา
พนักงานเปลื่ยนอาชีพ จะสามารถเปลื่ยนเป็นอาชีพอื่นที่เราสามารถจะเปลื่ยนได้โดยไม่เสียเงิน
พ่อค้าอ้วน จะขายไอเท็มดีๆ ซึ่งหาซื้อไม่ได้ตามร้านค้าให้แก่เรา
พ่อครัว จะเสนอให้เราจ่ายเงินจำนวนหนึ่ง ซึ่งแลกกับอาหารชั้นดีที่เมื่อกินแล้วจะเพิ่มค่าพลัง ด้านใดด้านหนึ่ง
ยอดกุ๊กนักชิม จะท้าดวลเราแข่งminigameแข่งกินอาหาร หากเราชนะได้เงินรางวัลมาจำนวนหนึ่ง
นางฟ้าพยากรณ์ จะปรากฏกายในเงาดำ ถ้าเราบริจาคเงินให้เธอ เราจะได้Itemพิเศษจากเธอ
นักต้มตุ๋น จะปรากฏกายในเงาดำ ถ้าเราบริจาคเงินให้เขา เขาเอาเงินเราแล้วชิ่งไปทันที
ผู้ติดต่อแห่งความตาย จะปรากฏกายในเงาดำ ทันทีที่เราพบเขา เราจะได้รับไอเท็มปีศาจ 1 ชิ้น ซึ่งมีผลต่อตัวละครในแง่ลบและจะมีเพชรสีม่วงปรากฏขึ้นมาในแง่ลบ
นกส่งสาร จะมีเหตุการณ์ 2 ลักษณะ คือ1.นกส่งสารจะเก็บเงินเรา แลกกับส่งไอเท็มของเรา 1 ชิ้นให้ตัวละครคนอื่น 1 คน
2.นกส่งสารจะอาสาสุ่มเก็บเงินกำไรจะเมืองที่เรายึด 1 เมืองมาให้เราทันที โดยแลกกับค่าเดินทางเล็กน้อย
ช่างตีเหล็ก จะเสนอให้เราจ่ายเงินจำนวนหนึ่ง เพื่อเพิ่มค่าพลังอย่างใดอย่างหนึ่ง
นักล่าค่าหัว จะท้าเราให้สู้กับเขา หากชนะจะได้เงินก้อนหนึ่ง
UFO จะพาเราขึ้นยาน UFO ทำให้ตัวละครของเราหายไปจากโลกDokapon 1 ตา แล้วจะกลับมาที่เดิมเมื่อถึงturn
Dancer&ผู้ช่วย จะให้เราเล่น Minigame หากทำคะแนนperfect จะได้เงินรางวัลจำนวนมาก
นักฆ่าลอบสังหาร จะเสนอค่าจ้างเขาจำนวนหนึ่ง เพื่อไปต่อสู้กับตัวละครที่เราว่าจ้างให้ไปปราบ
สาวน้อยในชุดกระต่าย จะท้าดวลเราเป่า ยิ้ง ฉุบ ถ้าเราชนะจะได้เงินรางวัลจำนวนหนึ่ง หรือชิ่งไม่จ่ายเรา
นักเลงสาว จะให้itemเราหนึ่งชิ้น โดยกำหนดให้เรานำitemชิ้นนั้นไปส่งให้เธอตามเมืองที่เธอกำหนด ถ้าทำสำเร็จจะได้เงินรางวัลจำนวนหนึ่ง
ผู้เกลียดชังพระราชา ในเหตุการณ์เราจะถูกทำให้สลบ แล้วตื่นขึ้นมาอยู่ในสถานที่คล้ายราชวังของพระราชา เขาจะให้สิ่งของอย่างหนึ่งมา ซึ่งเราสามารถนำไปถวายให้ในนามของใครก็ได้ที่โบสถ์ ห้ามไปถวายที่ประสาทเพราะ เป็นของถวายที่พระราชาเกลียดที่สุด และการไปถวายที่ประสาทจะเป็นการถวายในนามของเราเท่านั้น โดยจะมีประสิทธิภาพมากที่สุดกับผู้เล่นที่รวยที่สุด โดยต้องแลกกับเงินที่เรามีทั้งหมด ซึ่งจะยอมตกลงหรือไม่ก็ได้
แหล่งข้อมูลอื่น

เว็บไซต์โดกาปองรอบโลก เก็บถาวร 2006-08-22 ที่ เวย์แบ็กแมชชีน (ญี่ปุ่น)
โครงสร้างโมเลกุลของกรดนิวคลีอิก: โครงสร้างสำหรับกรดดีออกซีไรโบสนิวคลีอิก

"โครงสร้างโมเลกุลของกรดนิวคลีอิก: โครงสร้างสำหรับกรดดีออกซีไรโบสนิวคลีอิก" เป็นบทความซึ่งตีพิมพ์โดย เจมส์ ดี. วัตสัน และฟรานซิส คริก ในวารสารวิทยาศาสตร์ "เนเจอร์" ฉบับที่ 171 หน้า 737-738 วันที่ 25 เมษายน ค.ศ. 1953 บทความนี้เป็นผลงานชิ้นแรกซึ่งอธิบายการค้นพบโครงสร้างเกลียวคู่ของดีเอ็นเอ การค้นพบดังกล่าวสร้างผลกระทบใหญ่หลวงต่อวิชาชีววิทยา โดยเฉพาะอย่างยิ่งในการศึกษาพันธุศาสตร์
บทความนี้มักเรียกขานกันว่าเป็น "ไข่มุก" แห่งวิทยาศาสตร์ เนื่องจากเป็นบทความที่สั้นและมีคำตอบเกี่ยวกับปริศนาพื้นฐานของสิ่งมีชีวิต ปริศนานี้เป็นคำถามที่ว่าเป็นไปได้อย่างไรที่คำสั่งทางพันธุกรรมถูกเก็บอยู่ภายในสิ่งมีชีวิตและสามารถส่งผ่านจากรุ่นสู่รุ่นได้อย่างไร บทความนี้นำเสนอทางออกที่ง่ายและสละสลวย ซึ่งสร้างความประหลาดใจให้แก่นักชีววิทยาจำนวนมากในเวลานั้น ผู้ซึ่งคิดว่าการส่งผ่านดีเอ็นเอจะเป็นสิ่งที่มีรายละเอียดซับซ้อนและยากที่จะเข้าใจมากกว่านี้
จุดกำเนิดของชีววิทยาโมเลกุลลล

การประยุกต์ความรู้ทางฟิสิกส์และเคมีเข้ากับปัญหาทางชีววิทยานำไปสู่การพัฒนาความรู้ในด้านชีววิทยาโมเลกุล ชีววิทยาโมเลกุลนี้เป็นความรู้ที่เกี่ยวข้องกับข้อมูลทางชีววิทยาที่ระดับยีนและโปรตีน การค้นพบเกลียวคู่กรดนิวคลีอิกทำให้ชัดเจนว่ายีนนั้นเป็นส่วนหนึ่งของโมเลกุลดีเอ็นเอและจะต้องมีหนทางที่เซลล์จะต้องใช้ประโยชน์จากยีนดีเอ็นเอในการสังเคราะห์โปรตีน
ไลนัส พอลิงเป็นนักเคมีผู้ซึ่งมีอิทธิพลอย่างมากในการพัฒนาความเข้าใจเกี่ยวกับโครงสร้างของโมเลกุล ในปี ค.ศ. 1951 พอลิงได้ตีพิมพ์โครงสร้างของเกลียวอัลฟา ซึ่งเป็นส่วนประกอบพื้นฐานที่สำคัญของโปรตีน เมื่อต้นปี ค.ศ. 1953 เขาได้ตีพิมพ์แบบจำลองเกลียวสามที่ไม่ถูกต้องของดีเอ็นเอ ทั้งคริกและโดยเฉพาะอย่างยิ่งวัตสัน รู้สึกว่าตนกำลังแข่งขันกับพอลิงเพื่อค้นพบโครงสร้างดีเอ็นเอก่อนอีกฝ่ายหนึ่ง
แมกซ์ เดลบรุก เป็นนักฟิสิกส์ผู้ซึ่งตระหนักถึงความเกี่ยวข้องกันบางประการของชีววิทยากับควอนตัมฟิสิกส์ ความคิดของเดลบรุกเกี่ยวกับพื้นฐานเชิงฟิสิกส์ของชีวิตนี้ได้กระตุ้นให้เออร์วิน ชเรอดิงเงอร์เขียนหนังสือที่มีอิทธิพลอย่างมาก ชื่อว่า อะไรคือชีวิต (What is Life?) ซึ่งหนังสือเล่มนี้เองได้มีอิทธิพลย่างสำคัญต่อฟรานซิส คริก, เจมส์ ดี. วัตสัน และมัวริส วิลคินส์ ผู้ซึ่งได้รับรางวัลโนเบลสาขาการแพทย์สำหรับการค้นพบเกลียวคู่ดีเอ็นเอ ความพยายามของเดลบรุกในการทำให้ "กลุ่มเฟจ" เป็นที่รู้จัก (การสำรวจพันธุศาสตร์โดยวิธีการของไวรัสที่ทำให้แบคทีเรียติดเชื้อ) นั้นเป็นก้าวสำคัญในการพัฒนาชีววิทยาโมเลุกุลในภาพรวมช่วงแรก ๆ และการพัฒนาความสนใจทางวิทยาศาสตร์ของวัตสันอีกด้วย
โครงสร้างและหน้าที่ของดีเอ็นเอ

กรณีที่ว่าโครงสร้างของโมเลกุลนั้นง่ายที่จะทำให้สัมพันธ์กับหน้าที่ของมันนั้นไม่ถูกต้องเสมอไป สิ่งที่ทำให้โครงสร้างของดีเอ็นเอสัมพันธ์กับหน้าที่ของมันอย่างเห็นได้ชัดนั้นได้อธิบายพอประมาณไว้แล้วในตอนท้ายของบทความ: "มันหนีไม่พ้นการสังเกตของเราที่ว่าการเข้าคู่กันอย่างเฉพาะตามที่เราได้สันนิษฐานไว้นั้นจะบ่งบอกถึงกลไกการทำสำเนาสำหรับสารพันธุกรรมได้ทันที"
"การเข้าคู่กันอย่างเฉพาะ" นั้นเป็นลักษณะที่สำคัญของแบบจำลองดีเอ็นเอของวัตสันและคริก ซึ่งเป็นการเข้าคู่กันของหน่วยย่อยนิวคลีโอไทด์ ในดีเอ็นเอ ปริมาณของกวานีนนั้นจะเท่ากับไซโตซีน และปริมาณของอะดีนีนจะเท่ากับไทมีน คู่ A:T และ C:G นั้นมีโครงสร้างที่คล้ายคลึงกัน หากจะกล่าวโดยละเอียดแล้ว ความยาวของคู่เบสแต่ละคู่นั้นจะมีค่าเท่ากัน และจะพอเหมาะเท่ากับระหว่างสันหลังฟอสเฟตสองอัน คู่เบสจะถูกยึดเข้าด้วยกันด้วยพันธะไฮโดรเจน ซึ่งเป็นสารล่อที่เป็นเคมีประเภทหนึ่งที่ง่ายที่จะแตกและง่ายที่จะก่อตัวขึ้นใหม่ หลังจากมีการรับรู้ถึงความคล้ายคลึงกันของโครงสร้างคู่ A:T และ C:G แล้ว ไม่นานหลังจากนั้น วัตสันและคริกก็ได้สร้างแบบจำลองเกลียวคู่ดีเอ็นเอพร้อมกับพันธะไฮโดรเจนที่แกนกลางของเกลียวซึ่งทำให้เกิดทางที่จะคล้ายเกลียวทั้งสองสำหรับการถอดแบบดีเอ็นเอ ซึ่งเป็นสิ่งต้องการสุดท้ายที่สำคัญสำหรับแบบจำลองโมเลกุลพันธุกรรมที่น่าจะเป็นไปได้
พร้อมกันนั้น การเข้าคู่เบสยังได้แสดงวิธีการทำสำเนาโมเลกุลดีเอ็นเออีกด้วย เพียงแค่ดึงสันหลังฟอสเฟตสองอันแยกจากกัน ซึ่งแต่ละสันหลังพร้อมกับส่วนประกอบ A, T, G และ C ซึ่งเชื่อมกันด้วยพันธะไฮโดรเจน แต่ละสายนั้นจะสามารถใช้เป็นแม่แบบสำหรับการรวมกลุ่มกันของสายคู่เบสใหม่
เมื่อวัตสันและคริกสร้างแบบจำลองเกลียวคู่ดีเอ็นเอของพวกเขา ก็เป็นที่รู้กันแล้วว่าโปรตีนนั้นก่อให้เกิดลักษณะพิเศษส่วนใหญ่ของรูปแบบสิ่งมีชีวิตที่แตกต่างกันจำนวนมากบนโลก ซึ่งในทางโครงสร้างแล้ว โปรตีนเกิดขึ้นจากการรวมตัวกันของหน่วยย่อยกรดอะมิโนเป็นสายยาว ในบางกรณี โมเลกุลทางพันธุกรรม ดีเอ็นเอ จำเป็นต้องมีคำสั่งสำหรับการสังเคราะห์โปรตีนที่พบได้ในเซลล์ จากแบบจำลองเกลียวคู่ดีเอ็นเอ ก็เป็นที่ชัดเจนแล้วว่าจะต้องมีความสัมพันธ์กันระหว่างลำดับเส้นตรงของนิวคลีโอไทด์ในโมเลกุลดีเอ็นเอกับลำดับเส้นตรงของกรดอะมิโนในโปรตีน รายละเอียดที่ว่าลำดับดีเอ็นเอสั่งให้สังเคราะห์โปรตีนชนิดใดนั้นได้มีการหาคำตอบโดยนักชีววิทยาโมเลกุลระหว่างปี ค.ศ. 1953 ถึง 1965 ฟรานซิส คริกมีบทบาทสำคัญในทั้งทฤษฎีและการวิเคราะห์การทดลองซึ่งนำไปสู่การทำความเข้าใจที่ลึกซึ้งยิ่งขึ้นของรหัสพันธุกรรม
แหล่งข้อมูลอื่น

Original text (Online version). Nature.
แผนภาพลักษณะโครงสร้างที่สำคัญของเกลียวคู่ดีเอ็นเอ แต่ภาพนี้ไม่ได้แสดงบี-ดีเอ็นเอ
แคช็อน

ระวังสับสนกับ แคซ็อง
| แคช็อน |
| --- | --- |
เมือง

ประเทศ:  เกาหลีเหนือ
จังหวัด: พย็องอันใต้
ภูมิภาค: ควันโซ
พื้นที่
 • ทั้งหมด: 738 ตร.กม. (285 ตร.ไมล์)
ประชากร (1991)
 • ทั้งหมด: 336,000 คน
 • ความหนาแน่น: 455.3 คน/ตร.กม. (1,179.2 คน/ตร.ไมล์)
เขตเวลา: UTC+9 (เวลามาตรฐานเกาหลี)
แคช็อน (เกาหลี: 개천시; ฮันจา: 价川市) เป็นเมืองหนึ่งในจังหวัดพย็องอันใต้ ประเทศเกาหลีเหนือ
ภูมิศาสตร์

แคช็อนเป็นเมืองที่อยู่ในภูเขา มีแม่น้ำสำคัญได้แก่ แม่น้ำแทดงและแม่น้ำช็องช็อนไหลผ่าน พื้นที่ร้อยละ 61 ของเมืองเป็นป่า
เศรษฐกิจ

แหล่งน้ำที่มีความอุดมสมบูรณ์และอ่างเก็บน้ำหลายแห่งตั้งอยู่ในแคช็อน การเกษตรได้รับการพัฒนาอย่างกว้างขวาง รวมทั้งปศุสัตว์และสวนผลไม้ เครื่องจักรกลและโลหะเป็นอุตสาหกรรมที่โดดเด่น การทำเหมืองแร่ก็ยังโดดเด่นมากขึ้น
ค่ายคุก

มีค่ายคุกอยู่ 2 แห่งในแคช็อน
คุกทางการเมืองหมายเลข 14 เป็นคุกแรงงาน ห่างจากแคช็อนประมาณ 20 กิโลเมตร ตั้งอยู่ริมแม่น้ำแทดง นักเคลื่อนไหวเพื่อสิทธิมนุษยชน ชิน ดง-ฮย็อก เกิดในคุกนี้และได้รับการทรมาทรกรรมมานาน ก่อนที่เขาจะหลบหนี ญาติของเขาก็ถูกสำเร็จโทษเสียแล้ว
ค่ายคุกหมายเลข 1 เป็นคุกที่โครงสร้างซับซ้อน เพื่อป้องกันการหลบหนี ห่างจากแคช็อน 2.5 กิโลเมตร อี ซุน-อก ถูกจำคุกที่นี่อยู่ 6 ปี เธอให้พยานหลักฐานต่อหน้าวุฒิสภาสหรัฐอเมริกา
ดูเพิ่ม

จังหวัดพย็องอันใต้
เหตุระเบิดในอเล็กซานเดรีย พ.ศ. 2554

| เหตุระเบิดในอเล็กซานเดรีย พ> ศ. 2554 |
| --- | --- |
เป็นส่วนหนึ่งของ การกลั่นแกล้งพวกคอปต์
สถานที่: อะเล็กซานเดรีย, ประเทศอียิปต์
พิกัด: 31°15′17″N 29°59′37″E﻿ / ﻿31.254825°N 29.993677°E﻿ / 31.254825; 29.993677
วันที่: 1 มกราคม ค.ศ. 2011 (2011-01-01)  00:20 (UTC+02:00)
เป้าหมาย: คริสต์นิกายคอปต์
ประเภท: ระเบิดพลีชีพ
ตาย: 23
เจ็บ: 97
เหตุระเบิดในอเล็กซานเดรีย พ.ศ. 2554 เป็นเหตุระเบิดที่เกิดขึ้นเมื่อวันที่ 1 มกราคม พ.ศ. 2554 นอกโบสถ์ที่ซึ่งชาวคริสต์นิกายคอปติกออร์โธด็อกซ์ได้รวมตัวกันเพื่อประกอบพิธีมิสซาเนื่องในโอกาสวันสิ้นปีในอเล็กซานเดรีย ประเทศอียิปต์ ไม่นานหลังจากเที่ยงคืน ทำให้มีผู้เสียชีวิต 23 คน และอีก 97 คนได้รับบาดเจ็บ
เบื้องหลัง

เหตุการณ์ดังกล่าวเกิดขึ้นเมื่อเกิดระเบิดขึ้นในรถที่จอดอยู่ด้านหน้าโบสถ์นิกายคอปติกออร์โธด็อกซ์แห่งนักบุญมาระโกและสมเด็จพระสันตปาปาปีเตอร์ในย่านซิดิ บิชร์ ในอเล็กซานเดรีย ในภายหลัง กระทรวงมหาดไทยได้ออกแถลงทางสำนักข่าวทางการ โดยประกาศว่าเหตุโจมตีดังกล่าวมีลักษณะของเหตุโจมตีฆ่าตัวตาย มิใช่ผลของระเบิดรถยนต์ บาทหลวงสูงสุดของอเล็กซานเดรีย อาร์กบิชอปอาร์วีอิส กล่าวว่า รัฐบาลอียิปต์และเจ้าหน้าที่ด้านความมั่นคงเพื่อต้องการป้ายความผิดให้กับมือระเบิดฆ่าตัวตายแทนที่จะโทษคาร์บอมบ์ เพื่อที่จะทำให้สาธารณชนรับรู้ว่าสิ่งที่เกิดขึ้นนั้นมาจากผู้โจมตีเพียงรายเดียว ท่านยังได้ติเตียนถึงการขาดการป้องกันด้านหน้าโบสถ์ โดยกล่าวว่าท่านรู้สึกแปลกใจที่พบว่ามีทหารเพียงสามนายและเจ้าหน้าที่ตำรวจหนึ่งนายเฝ้าระวังด้านหน้าโบสถ์ในช่วงเวลาที่ละเอียดอ่อน แม้ว่าจะมีการข่มขู่ต่อชาวคริสต์นิกายคอปติกอยู่หลายครั้ง
ขณะที่เกิดเหตุระเบิดขึ้นนั้น ชาวคริสต์คอปติกหลายพันคนกำลังเข้าร่วมพิธีสักการบูชาที่โบสถ์เนื่องในโอกาสวันขึ้นปีใหม่ แรงระเบิดได้ฉีกร่างกายออกเป็นส่วน ๆ ทำลายรถและกระจก ชาวคริสต์คอปติก 21 คนถูกสังหารทันทีจากผลของการระเบิด และอีกราว 97 คน ซึ่งส่วนใหญ่เป็นชาวคริสต์ ได้รับบาดเจ็บ การทดสอบทางนิติวิทยาศาสตร์ยืนยันว่าอุปกรณ์ระเบิดที่ใช้ผลิตขึ้นเองและประกอบด้วยตะปูและตลับลูกปืนชนิดลูกกลิ้งกลม กระทรวงมหาดไทยกล่าวอีกว่าระเบิดบรรจุด้วยโลหะชิ้นเล็ก ๆ ซึ่งทำหน้าที่เป็นสะเก็ดระเบิด และมือระเบิดที่ได้รับการสนับสนุนจากต่างประเทศอาจเป็นผู้รับผิดชอบต่อเหตุการณ์ดังกล่าว
ปฏิกิริยา > ชาวคอปติก

หลังเกิดเหตุระเบิดขึ้น ชาวคอปติกหลายพันคนออกมาประท้วงตามท้องถนน ชาวคริสต์ที่โกรธแค้นได้ปะทะกับตำรวจอียิปต์และเจ้าหน้าที่ความมั่นคง ชาวคริสต์และมุสลิมได้ขว้างปาก้อนหินเข้าใส่กัน และรถยนต์ถูกจุดไฟเผา หลังจากการประท้วงข้ามคืนดังกล่าวแล้ว ชาวคริสต์อีกมากกว่า 100 คนได้ประท้วงต่อในเช้าวันรุ่งขึ้นใกล้กับโบสถ์ที่ถูกโจมตี โดยร้องว่า "เราเสียสละวิญญาณและเลือดของเราเพื่อกางเขนศักดิ์สิทธิ์" และ "โอ มูบารัค หัวใจของชาวคอปติกกำลังลุกไหม้" ตำรวจอียิปต์รับมือโดยการรุดเข้าไปในที่เกิดเหตุและยิงแก๊สน้ำตาสลายการชุมนุม
เลขานุการส่วนพระองค์ในสมเด็นพระสันตปาปาเชเนาดาที่ 3 กล่าวว่าเหตุการณ์ดังกล่าว "นำความเศร้าโศกอย่างยิ่งมาให้แก่เรา เพราะมันเป็นเรื่องแปลกต่อประเทศซึ่งอยู่ด้วยกันด้วยความรักและความสามัคคี"
ปฏิกิริยา > ในประเทศ

รัฐบาลอียิปต์ออกแถลกงการณ์ในทันทีหลังเกิดเหตุการณ์ โดยประณาม "กลุ่มต่างประเทศ" ในการวางแผนและลงมือสังหารหมู่ดังกล่าว ประธานาธิบดีฮอสนี มุบารัก ให้สัญญาทางหน้าโทรทัศน์ว่าผู้ก่อการร้ายจะไม่สั่นคลอนเสถียรภาพของอียิปต์หรือแบ่งแยกชาวคริสต์และชาวมุสลิม เขากล่าวว่า เหตุโจมตีดังกล่าว "มีหลักฐานของการมีส่วนเกี่ยวข้องจากต่างประเทศ" และปฏิญาณว่าจะมีการไล่ล่าผู้ก่อการดังกล่าว
ผู้ว่าการอเล็กซานเดรีย อเดล ลาบิบ กล่าวโทษกลุ่มอัลกออิดะฮ์ว่าวางแผนเหตุระเบิด โดยไม่ได้ให้รายละเอียดใด ๆ เพิ่มเติม
ปฏิกิริยา > นานาประเทศ

สมเด็จพระสันตะปาปาเบเนดิกต์ที่ 16 แห่งศาสนจักรโรมันคาทอลิก ทรงประณามเหตุการณ์ดังกล่าวในการกล่าวปราศรัยวันขึ้นปีใหม่นี้ พระองค์ยังได้อธิษฐานเพื่อเสรีภาพทางศาสนาและการยอมรับความแตกต่างทางศาสนาในตะวันออกกลาง
ประธานาธิบดีสหรัฐอเมริกา บารัก โอบามา กล่าวประณามเหตุการณ์ดังกล่าว โดยระบุว่า: "ผู้ก่อการเหตุโจมตีดังกล่าวมีเป้าหมายโจมตีผู้สักการบูชาชาวคริสต์อย่างชัดเจน ตลอดจนไม่ให้ความเคารพต่อชีวิตและเกียรติของมนุษย์ พวกเขาจะต้องได้รับการตัดสินอย่างความยุติธรรมสำหรับพฤติกรรมอันป่าเถื่อนและเลวร้ายนี้" โอบามายังได้เสนอให้ความช่วยเหลือแก่รัฐบาลอียิปต์เพื่อรับมือกับ "เหตุการณ์เลวร้าย" ดังกล่าวด้วย
การโจมตียังได้ถูกประณามในเยอรมนี อิรัก และซีเรีย
พิธีศพ

สมเด็จพระสันตปาปาเชเนาดาที่ 3 ทรงให้อาร์คบิชอปบาคามิออสปฏิบัติหน้าที่แทนพระองค์ เป็นประธานพิธีศพผู้ที่เสียชีวิต โดยพิธีจัดขึ้นที่วิหารนักบุญเมนาส ห่างจากอเล็กซานเดรียไปทางตะวันตก 30 กิโลเมตร โดยประชาชนที่เข้าร่วมกว่า 5,000 คนได้ปฏิเสธการแสดงความเสียใจของประธานาธิบดีมุบารักอย่างแน่วแน่ บิชอปคอปติกอื่น ๆ ได้เข้าร่วมพิธีดังกล่าวด้วยเช่นกัน และมีผู้คนราว 5,000 คนเข้าร่วมพิธีดังกล่าว
เบื้องหลัง

สองสัปดาห์ก่อนหน้านี้ เว็บไซต์แห่งหนึ่งของอิสราเอลได้มีแถลงการณ์ว่าจะมีเหตุโจมตีโบสถ์ในอียิปต์ โดยมีรายชื่อของโบสถ์ดังกล่าวรวมอยู่ด้วย เหตุการณ์ดังกล่าวยังเกิดขึ้นหลังจากกลุ่มก่อการร้ายในอิรักที่เกี่ยวข้องกับอัลกออิดะฮ์ประกาศว่าชาวคริสต์ทุกคนในตะวันออกกลางได้รับการพิจารณาว่าเป็น "เป้าหมายที่ชอบธรรม" เมื่อไม่กี่เดือนก่อนหน้านี้
เกมพันหน้า

| เกมพันหน้า |
| --- | --- |
ประเภท: เกมโชว์
พัฒนาโดย: บริษัท ทริปเปิ้ล ทู จำกัด
เสนอโดย: เกียรติ กิจเจริญ ติ๊ก กลิ่นสี ไดอาน่า จงจินตนาการ (2546-2547)
ประเทศแหล่งกำเนิด:  ประเทศไทย
ภาษาต้นฉบับ: ไทย
การผลิต
ผู้อำนวยการสร้าง: เกียรติ กิจเจริญ ติ๊ก กลิ่นสี
ความยาวตอน: 60 นาที (2546-2547), 75 นาที (2544-2546)
ออกอากาศ
เครือข่าย: ช่อง 7 สี   (18 มกราคม พ.ศ. 2544—26 ธันวาคม พ.ศ. 2547)
ออกอากาศ: 18 มกราคม พ.ศ. 2544 – 26 ธันวาคม พ.ศ. 2547
การแสดงที่เกี่ยวข้อง
แสบคูณสอง แฟนคลับ
เกมพันหน้า เป็นรายการเกมโชว์ที่พัฒนาต่อจากรายการ แสบคูณสอง โดยเปลี่ยนทั้งชื่อ ฉาก และรูปแบบรายการ รวมทั้งเป็นรายการประเภทเกมโชว์ในลำดับที่ 3 ของ บริษัท ทริปเปิ้ล ทู จำกัด ออกอากาศครั้งแรกเมื่อวันที่ ทาง สถานีโทรทัศน์สีกองทัพบกช่อง 7 และยุติการออกอากาศเมื่อวันที่ 26 ธันวาคม พ.ศ. 2547 มีพิธีกร คือ เกียรติ กิจเจริญ , ติ๊ก กลิ่นสี และ ไดอาน่า จงจินตนาการ (2 มกราคม พ.ศ. 2546 - เมษายน พ.ศ. 2547)
ประวัติ

รายการเกมพันหน้า เป็นรายการเกมโชว์ลำดับที่ 3 และเป็นรายการโทรทัศน์ลำดับที่ 6 ของบริษัท ทริปเปิ้ล ทู จำกัด ออกอากาศครั้งแรกเมื่อวันที่ 18 มกราคม พ.ศ. 2544 ทางสถานีโทรทัศน์สีกองทัพบกช่อง 7 ออกอากาศทุกคืนวันพฤหัสบดี เวลา 22.20 - 23.45 น. เป็นเวลา 75 นาที โดยเป็นเกมโชว์ที่เกี่ยวข้องกับการตอบคำถามเกี่ยวกับความรู้ในสิ่งต่าง ๆ เช่น ไดโนเสาร์ นก กรุงเทพฯ ในอดีต ฯลฯ และเปิดโอกาสให้ผู้ชมทางบ้านสามารถเข้ามาร่วมสนุกโดยการเขียนจดหมายมาสมัครร่วมรายการ หรือสมัครทาง Website ได้อีกด้วย โดยมีเงินรางวัลสูงสุด 1,000,000 บาท
ต่อมาตั้งแต่ 2 มกราคม พ.ศ. 2546 ทางรายการได้นำ ไดอาน่า จงจินตนาการ มาเป็นพิธีกรของรายการเพิ่มอีก 1 คน พร้อมทั้งปรับรูปแบบเกมใหม่ จากการตอบคำถามความรู้ในสิ่งต่าง ๆ มาเป็นการทายเรื่องราวจากญาติของดารารับเชิญ รวมถึงไม่มีการแจกเงินรางวัล 1,000,000 บาท แต่เป็นการนำเงินสะสมทั้งหมดให้กับผู้ที่ชนะในรอบสุดท้าย ต่อมาตั้งแต่ 1 มิถุนายน พ.ศ. 2546 ได้ย้ายวันและเวลาการออกอากาศ พร้อมทั้งปรับรูปแบบเกมและฉากใหม่ทั้งหมด พร้อมทั้งลดเวลาเหลือ 60 นาที ในวันอาทิตย์ เวลา 12.15 - 13.15 น. และเวลา 12.00 - 13.00 น. ตามลำดับ และยุติการออกอากาศในวันที่ 26 ธันวาคม พ.ศ. 2547 โดยมีการปรับเปลี่ยนรูปแบบรายการมาเป็น เกมพันหน้า เอื้ออาทร, เกมพันหน้า เดอะฮีโร่, เกมพันหน้า ซูเปอร์เซเว่น และเกมพันหน้า ป๋าจัดไป ตามลำดับ
พิธีกรและนักแสดงในรายการ > พิธีกรหลัก

| สมาชิก | ชื่อในวงการ | ช่วงระหว่าง | หมายเหตุ |
| --- | --- | --- | --- |
| เกียรติ กิจเจริญ | ซูโม่กิ๊ก | 18 มกราคม 2544 - 26 ธันวาคม 2547 |  |
| ชาญณรงค์ ขันทีท้าว | ติ๊ก กลิ่นสี | 18 มกราคม 2544 - 26 ธันวาคม 2547 |  |
| ไดอาน่า จงจินตนาการ | ได๋ ไดอาน่า | 2 มกราคม 2546 - เมษายน 2547 | ในเดือนเมษายน 2547 ไดอาน่าขอถอนตัวในช่วงต้นรายการ และถือว่าเป็นเทปสุดท้ายที่รับหน้าที่พิธีกร เนื่องจากว่าต้องไปศึกษาต่อในระดับมหาวิทยาลัย |
พิธีกรและนักแสดงในรายการ > นักแสดงประจำรายการ

| สมาชิก | ชื่อในวงการ | ช่วงระหว่าง | หมายเหตุ |
| --- | --- | --- | --- |
| พงษ์ศักดิ์ พงษ์สุวรรณ | เท่ง เถิดเทิง | 18 มกราคม 2544 - 26 ธันวาคม 2547 | เนื่องจากเท่งเข้าไปอยู่ในสังกัด เวิร์คพอยท์ เอนเตอร์เทนเม้นท์ ทำให้หลังจากเกมพันหน้าเปลี่ยนรูปแบบรายการจึงไม่ได้อยู่เป็นแก๊งแมวเหมียวต่อในเกมพันหน้า เอื้ออาทร (ก่อนหน้านี้เป็นนักแสดงตลกอิสระ) |
| กอบโชค คล้ายสำริด | เฉื่อย เถิดเทิง | 18 มกราคม 2544 - 26 ธันวาคม 2547 | ปัจจุบันเสียชีวิต​แล้ว​เมื่อวันที่ 28 กรกฎาคม พ.ศ. 2565 |
| ดนัย ศรีภิญโญ | แดนนี่ ศรีภิญโญ | 18 มกราคม 2544 - 26 ธันวาคม 2547 |  |
| ชูเกียรติ เอี่ยมสุข | นุ้ย เชิญยิ้ม | 18 มกราคม 2544 - 26 ธันวาคม 2547 |  |
วันและเวลาออกอากาศ

| สถานีโทรทัศน์ที่ออกอากาศ | วัน | เวลา | ช่วงระหว่าง | ระยะออกอากาศ |
| --- | --- | --- | --- | --- |
| สถานีโทรทัศน์สีกองทัพบกช่อง 7 | พฤหัสบดี | 22.20 - 23.45 น. | 18 มกราคม 2544 - 29 พฤษภาคม 2546 | 75 นาที |
| สถานีโทรทัศน์สีกองทัพบกช่อง 7 | อาทิตย์ | 12.15 - 13.15 น. | 1 มิถุนายน 2546 - ต้นปี 2547 | 60 นาที |
| สถานีโทรทัศน์สีกองทัพบกช่อง 7 | อาทิตย์ | 12.00 - 13.00 น. | ต้นปี 2547 - 26 ธันวาคม 2547 | 60 นาที |